Diari Oficial de la Generalitat Valenciana


Sumari del DOGV 3140, del 11-12-1997 (1997/11711)

Bases específiques per a la provisió, en propietat, d'una plaça de tècnic auxiliar d'administració especial.
------------------------------------------------------------------------------------------------------------

### Dades del document

Número de DOGV
:   3140

Data del DOGV
:   11-12-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/11751


Data del document
:   12-11-1997

Organisme emissor
:   Ajuntament de Carcaixent

Tipus de document
:   Anunci

Descriptors 

:   * Carcaixent
    * concurs administratiu
    * professió de la informàtica
    * administració local

Bases específiques per a la provisió, en propietat, d'una plaça de tècnic auxiliar d'administració especial. [1997/11172]
  
El Ple de l'Ajuntament de Carcaixent, en sessió del dia 25 de setembre de 1997, aprovà les bases per a la provisió en propietat d'una plaça de tècnic auxiliar d'administració especial, mitjançant el sistema de concurs oposició que es detalla a continuació:
  
Bases específiques per a la provisió, en propietat, d'una plaça de tècnic auxiliar d'administració especial
  
Primera. Objecte de la convocatòria
  
- Denominació de la plaça: tècnic auxiliar d'administració especial.
  
- Grup: C.
  
- Naturalesa: funcionari.
  
- Escala: administració especial.
  
- Subescala: tècnica.
  
- Classe: auxiliar.
  
- Sistema selectiu: concurs oposició.
  
- Nombre de places convocades: una.
  
- Lloc: auxiliar d'informàtica.
  
Segona. Requisits dels aspirants
  
Requisits generals previstos en la base tercera de les bases generals municipals.
  
-Titulació exigida: Batxillerat Superior, Formació Professional II o equivalents.
  
Tercera. Presentació del requisits i drets d'examen
  
- Lloc: les sol·licituds es presentaran en el Registre General de l'Ajuntament o en la forma que determina l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
- Termini: 20 dies naturals comptadors a partir de l'endemà de la publicació de l'extracte de la convocatòria en el Boletín Oficial del Estado.
  
- Forma: mitjançant una instància que se'ls facilitarà en les oficines municipals.
  
- Òrgan al qual s'adreçaran: Alcaldia Presidència de l'Ajuntament de Carcaixent.
  
- Import dels drets d'examen: 1.500 pessetes.
  
- Pagament: caixa municipal.
  
Quarta. Admissió d'aspirants
  
El contingut d'aquesta base es regeix per allò disposat en la base cinquena de les bases generals municipals.
  
Cinquena. Tribunals qualificadors
  
- Categoria del tribunal: tercera.
  
El contingut d'aquesta base es regeix per allò que disposa en la base sisena de les bases generals municipals.
  
Sisena. Començament i desenvolupament de les proves
  
El contingut d'aquesta base es regeix per allò que disposa en la base setena de les bases generals municipals.
  
Setena. Sistema selectiu i qualificació dels exercicis
  
El sistema selectiu serà el d'oposició. La qualificació es regirà per allò disposat en la base novena de les bases generals municipals.
  
Vuitena. Fase de concurs
  
- Barem:
  
1. Serveis prestats
  
Es valoraran a raó de 0,25 punts per any complet de serveis en el mateix grup de funcionaris o categoria laboral o en els grups immediatament inferiors, i 0,10 punts quan es tracte de la resta de grups fins a un màxim de 5 punts.
  
2. Titulacions
  
Es valorarà fins a un màxim de 2 punts la possessió de titulacions acadèmiques, sempre que no siga requisit per a l'accés a la plaça i que tinguen relació directa amb les característiques de la plaça, d'acord amb el següent criteri:
  
- Si el títol acadèmic és de nivell superior a l'exigit en la convocatòria: 2 punts.
  
- Si el títol acadèmic és de nivell igual a l'exigit en la convocatòria: 1 punt.
  
3. Coneixements del valencià
  
El coneixement del valencià acreditat amb un certificat oficial de la Junta Qualificadora de Coneixements del Valencià, es valorarà fins a un màxim de 0,50 punts, segons el següent criteri:
  
- Coneixement oral: 0,10 punts.
  
- Certificat de grau elemental: 0,20 punts.
  
- Certificat de grau mitjà: 0,35 punts.
  
- Certificat de grau superior: 0,50 punts.
  
No acumulables els uns als altres, és a dir, en el supòsit d'estar en possessió de diversos certificats d'aquests, solament es valorarà el de major puntuació.
  
4. Experiència professional
  
Es valoraran a raó de 0,25 punts per any de serveis prestats en l'administració pública o empresa privada, realitzant funcions similars a les de la plaça convocada, fins a un màxim de 4 punts.
  
5. Cursos
  
Es valoraran aquells cursos de formació i perfeccionament que tinguen relació amb temes de caràcter general de l'administració pública o amb les funcions del lloc convocat, i organitzats pel Institut Valencià d'Administració Pública, per escoles de formació de funcionaris, per universitats, o qualsevol curs homologat per l'Institut Valencià d'Administració Pública, segons el següent criteri:
  
- Cursos de duració igual o superior a 100 hores: 2 punts.
  
- Cursos de 75 o més hores i menys de 100 hores: 1,50 punts.
  
- Cursos de 50 o més hores i menys de 75 hores: 1 punt.
  
- Cursos de 25 o més hores i menys de 50 hores: 0,30 punts.
  
Resta de cursos, amb un mínim de 15 hores: 0,10 punts.
  
La valoració total d'aquest apartat no podrà excedir de 2 punts.
  
6. Altres mèrits
  
Es valorarà fins a 2 punts, l'assistència a altres cursos de formació, idiomes, seminaris i jornades, que tinguen relació amb la plaça convocada.
  
Novena. Fase d'oposició
  
Constarà dels següents exercicis, la lectura dels quals per part de l'aspirant podrà ser sol·licitada, si escau, pel tribunal, qui així mateix podrà formular preguntes en relació amb els dits exercicis:
  
- Primer exercici. De caràcter obligatori i eliminatori.
  
Consistirà en resoldre, en un període de dues hores, dos supòsits pràctics que plantejarà el tribunal immediatament abans del començament de l'exercici, sobre les matèries específiques compreses en el programa de la convocatòria.
  
L'exercici es puntuarà fins a un màxim de 10 punts, i caldrà obtenir un mínim de 5 punts per a superar-lo.
  
- Segon exercici. De caràcter obligatori i eliminatori.
  
Consistirà en redactar en un període màxim de dues hores, un tema extret a l'atzar, sobre les matèries específiques compreses en el programa d'aquesta convocatòria.
  
L'exercici es puntuarà fins a un màxim de 10 punts, i caldrà obtenir un mínim de 5 punts per a superar-lo.
  
- Tercer exercici. De caràcter obligatori i eliminatori.
  
Consistirà en contestar, en un període màxim de mitja hora un test amb un mínim de 20 preguntes i tres respostes alternatives, sobre les matèries comunes del programa que s'indica en l'annex de les presents bases.
  
L'exercici es puntuarà fins a un màxim de 10 punts, i caldrà obtenir-ne un mínim de 5 per a superar-lo.
  
- Quart exercici. De caràcter obligatori i no eliminatori.
  
Consistirà a traduir del castellà al valencià, o viceversa, un text proposat pel tribunal qualificador, i amb la duració que aquest determine.
  
L'exercici es puntuarà fins a un màxim de 2 punts.
  
Deu. Publicitat de les qualificacions, llista i proposta d'aprovats pel Tribunal. Presentació de documents, nomenament i presa de possessió
  
El contingut d'aquesta base es regeix per allò previst en les bases deu, onze, dotze, tretze, catorze i quinze de les bases generals municipals.
  
Onze
  
En tot allò que no està previst en aquestes bases específiques, s'actuarà d'acord amb les bases generals aprovades per l'Ajuntament, en la sessió de 27 de gener de 1994, i publicades en el Butlletí Oficial de la Província d'11 de febrer de 1994 i en el Diari Oficial de la Generalitat Valenciana de 24 de febrer de 1994.
  
Dotze
  
1. Contra aquestes bases específiques, que posen fi a la via administrativa, podrà interposar-s'hi en el termini de dos mesos, un recurs contenciós administratiu davant del Tribunal Superior de Justícia de la Comunitat Valenciana, de conformitat amb l'article 58 de la Llei Reguladora de la Jurisdicció Contenciosa Administrativa.
  
2. Aquestes bases específiques es troben a disposició de les persones interessades en les dependències municipals, en horari d'oficina.
  
ANNEX
  
Grup I. Matèries comunes
  
Tema 1. La Constitució Espanyola de 1978: estructura, contingut i principis fonamentals.
  
Tema 2. Organització territorial de l'estat. Les comunitats autònomes.
  
Tema 3. Els estatuts d'autonomia: significat. L'Estatut d'Autonomia de la Comunitat Valenciana: estructura i institucions bàsiques.
  
Tema 4. L'acte administratiu. Concepte i classes. Els elements de l'acte administratiu.
  
Tema 5. El municipi. El terme municipal. La població. L'empadronament.
  
Tema 6. Organització municipal. Competències.
  
Tema 7. El pressupost municipal i les bases d'execució. Estructura del pressupost.
  
Tema 8. Drets i deures dels funcionaris públics locals. Incompatibilitats. Règim disciplinari.
  
Grup II. Matèries específiques
  
Tema 1. Xarxes. Topologia i mètodes d'interfície de xarxes.
  
Tema 2. Xarxes. Connectivitat de xarxes.
  
Tema 3. Xarxes. Expansió de xarxes.
  
Tema 4. Cablejat de la xarxa. Tipus de xarxes.
  
Tema 5. Xarxes. TCP/IP. Definició. Característiques.
  
Tema 6. Watcom SQL. Arquitectura, taules i comandaments bàsics.
  
Tema 7. Watcom SQL. Generació, actualització i administració de dades.
  
Tema 8. Watcom SQL. Desenvolupament d'aplicacions.
  
Tema 9. Watcom SQL. Server. Arquitectura, taules i comandaments bàsics.
  
Tema 10. Watcom SQL. Watcom SQL Windows.
  
Tema 11. Watcom SQL. ACME.
  
Tema 12. GIS. Definició de geocodificació. Usos. Conceptes bàsics de la geocoficació d'adreces.
  
Tema 13. Arc/Info. Model lògic de dades.
  
Tema 14. Arc/ Info. Topologia.
  
Tema 15. Arc/Info. Bases de dades.
  
Tema 16. Arc/Info. Llibreries.
  
Tema 17. Arc/Info. Introducció als form menu. Comandaments relacionats: display, setbutton, button, choice, slider, checkbox.
  
Tema 18. Arc/Info. Múltiples Menús i comandaments de representació en pantalla: menú, display, thread, show.
  
Tema 19. Arcview. Definició de projecte. Components. Descripció dels seus elements.
  
Tema 20. Arcview. Projeccions cartogràfiques. Coeficients d'anamorfisos. Sistemes de projeccions cartogràfiques disponibles en Arcview.
  
Tema 21. Arcview. Automatització i personalització d'un projecte mitjançant l'ús de scripts.
  
Tema 22. Microstation. Organització d'un projecte en Geographics. Estructura del directori del projecte. Taules mestres, definició de categories i features.
  
Tema 23. Microstation. Organització dels mapes. Descripció del map manager. Diferència entre mapes mestres i referenciats.
  
Tema 24. Autocad-Arc/Info. Compatibilitats. Comunicació, diferències.
  
Tema 25. Aix. Sistema d'arxius.
  
Tema 26. Aix. Mandats, processos i terminals virtuals.
  
Tema 27. Aix. Smit. Conceptes. Utilització.
  
Tema 28. Aix. Personalització del entorno d'usuari en Windows.
  
Tema 29. Aix. Impressores. Treballs d'impressió i cues.
  
Tema 30. Aix. Còpies de seguretat i suports d'emmagatzemament.
  
Tema 31. Aix. Shells. Korn, Bourne, C Shell.
  
Tema 32. Aix. Redireccionament de l'entrada i eixida estàndard. Conductes i filtres. Resumen de mandats per al redireccionament de l'entrada i eixida.